Micor II lerohanása

Az Odyssey csillagromboló Micor II orbitális bombázása alatt

Parancsnokok| * Drageve nagymoff
* Ewax igazgató
* Henclor admirális
* Hartley marsall
* Chicri ezredes
* Ibaro tábornok

Haderők| * Birodalmi Flotta
	+ 17. Flotta
		- Kettes Birodalmi Szektor Flotta
		- Hármas Birodalmi Szektor Flotta
* Birodalmi Hadsereg
	+ 47. Hadsereg
	+ 67. Hadsereg
	+ Zero Company
	+ Hármas Szövetségi Szektor Flotta
* Szövetségi Hadsereg
	+ 17. Hadtest

Veszteségek| * 4 Tartan cirkáló
* 2 TIE/ph Phantom raj
* 279 rohamosztagos
* EF76 Nebulon-B
* 3 korvett
* 1 fregatt
* civilek
* Larte főkapitány

 —Rolltune admirális a bolygó vezetőihez

A **Micor II-i csata** a 72-es szektor egyik leggyorsabb lefolyású ütközete volt, ahol a Galaktikus Birodalom elsöprő győzelmet aratott a Szövetséggel szemben, ezzel irányítása alá vonva a Micor II-t és környékét.

## Előkészületek

A Nicas Prime elfoglalása után a következő lépés a jóval kevésbé jelentős, ám szintén nem elhanyagolható Micor II megszállása volt. A haditerv szerint a Hármas Birodalmi Szektor Flotta először megsemmisíti a planétát védő szövetségi flottát, majd ezek után a Kettes Birodalmi Szektor Flotta veszi át annak helyét.

A szárazföldi ütközetet vezető két tiszt a Nicast is elfoglaló Hartley marsall, valamint a szövetségiektől dezertált Chicri ezredes volt, utóbbi vette át a bolygó irányítását is az elfoglalása után.

## Csata a Micor II fölött

 —ismeretlen szövetségi tiszt a Micor II-i űrcsata kezdeténél

A támadásra, bár előre látható volt, nem tudtak felkészülni a Szövetség erői. A hármas szektorflotta a Nicas Prime felé vezető hiperűr úton közelítette meg a szövetségi kézen lévő planétát, szembesítve a helyi vezetőt, Braxel Rolltune admirálist, a birodalmi túlerővel.

A Drageve nagymoff által vezetett haderő azonnal elkezdte a szövetségi kommunikációs csatornák blokkolását, miközben a birodalmi flotta a “Purifier” nevű Agressor-osztályú csillagrombolóval az élén elkezdte megközelíteni a Hármas Szövetségi Szektor Flottát. A szövetségi flotta két részre oszlott, és elkezdte megkerülni a nagyrészt ISD-kből és Victorykból álló birodalmi haderőt, több Tartan patrol cruisert is megsemmisítve, valamint pár ISD-t megrongálva. Ugyanakkor a tűzerőbeli fölény sokkal nagyobb károkat okozott a szövetségi flottában, nem is beszélve a “Purifier” által véghezvitt pusztításról.

A csata végéhez érve a “Liberator” néven illetett MC75-ös cirkáló elmenekült, míg a “Nightwing” nevű MC80 Liberty-osztályú cirkáló elpusztult. Rolltune admirális még időben evakuált, miután a személyzet nagy része elhagyta a hajó fedélzetét. Az űrcsatát a Birodalom nyerte minimális veszteségekkel, mely végén a Hármas Flotta blokádot alakított ki Micor II körül.

## Földi invázió

A Szövetség flottájának bukása után a bolygó védelmét végző Ibaro tábornok és Rolltune admirális haladéktalanul megkezdte a civilek evakuálását és a hadsereg kihelyezését. Ezzel egy időben a bolygó vezetése biztonságos helyre menekült.

Néhány nappal ezután indult meg a Kettes Birodalmi Szektor Flotta a 44. és 67. Hadsereggel együtt a Micor II fölé a Nicas Prime felől. Ugyanezen a napon a birodalmi haderő felszólította a bolygó lakosságát és vezetését a megadásra, azonban Rolltune lelkesítő beszédének hatására a vezetőség kitartott a Szövetség ellen.

### A "Purifier" bevetése

 —Henclor admirális a Purifier bevetésekor

Mihelyst Henclor flottája megérkezett, megkezdődött a Micor II orbitális bombázása. Elsődleges célpont a főváros, Micoria volt, azonban néhány hajó további, pajzzsal nem védett városokat is céloz megcélzott, ezzel gyakorlatilag elpusztítva a fővároshoz közeli két nagyobb várost, Arist és Glonit.

A fővárost védő pajzs bár először kifejezetten jól helytállt, a Purifier ionágyúja gyakorlatilag egy túltöltött lövéssel semmisítette meg azt.

### Micoria lerohanása

Micoria pajzsának megsemmisülésével a kettes flotta hajóin tartózkodó hadsereg szép lassan megkezdte a bolygó megszállását. Ezzel együtt a Kyoko és az Odyssey bombázórajai megszállták a bolygót, az ellenséges barakkokat, légvédelmet és gyárakat egyaránt megsemmisítve.

Amíg a Chicri ezredes által vezetett 67. Hadsereg megkezdte Micoria elfoglalását, Hartley marsall egységei a már megsemmisült Aris és Gloni, valamint egy negyedik jelentős város, Wreah romjaira tűzték ki a Galaktikus Birodalom zászlaját.

A hadsereg gyakorlatilag ellenállás nélkül ment végig a bolygón, a szövetségi haderő ezen a bolygón kifejezetten gyenge volt, többségük a lépegetők látványától megijedt és elmenekült. A haderő gyengeségét mutatja, hogy Drageve nagymoff a jelentések hallatán csapdától tartott. Nem sokkal később azonban egyértelművé vált, hogy apróbb sejteken kívül semmilyen szövetségi haderő nem maradt.

### A Micor II reléállomás szabotázsa

Mivel a Birodalom vezetése tartott az esetleges kisebb lázadó sejtek kialakulásától, hogy azokat teljesen elvágják a szövetségi vezetéstől, Bex őrmester különleges egységét küldték a jól védett reléállomás szabotálásához. Amíg a városokat érő csapásokkal voltak elfoglalva, a nyolctagú osztag behatolt a reléállomás épületébe, majd a robbanótöltetek szakszerű elhelyezése után kimenekültek és felrobbantották azt.

### Rolltune elfogása

 —Rolltune admirális az őt elfogni érkező rohamosztagosnak

Ez az akció nehezebbnek bizonyult, mint maga a bolygó elfoglalása, ugyanis az admirális nem adta meg magát egy könnyen. Miközben egyre több rohamosztagos özönlött be az EKGRP székházába, Rolltune, mivel jobban ismerte az épületet, könnyedén manőverezett a birodalmi katonák között. Ez majdnem egy óráig zajlott, mígnem Chicri ezredes vezetésével a 67-esek elkapták az admirálist.

### Larte főkapitány kivégzése

A fővárosban néhány elbújt tiszt között talált rá a 44. Hadsereg a szövetségiek egyik rangidős flottatisztjére, Keetra Larte főkapitányra. Hartley marsall a Kyokora küldte kihallgatásra Henclor admirálishoz, azonban az eset balül sült el.

A főkapitány nem volt hajlandó semmit mondani a korábban a szövetségiek oldalán harcoló admirálisnak, aki korábbi sérelmei és némasága miatt Zyndrat parancsnok, valamint az éppen rossz pillanatban betoppanó Chicri ezredes szeme láttára lőtte agyon saját irodájában.

## Következmények

 —Rolltune admirális az elfogásakor

A csata során elfogtak több fontos személyt (köztük a fentebb említett Rolltune-t is), akiket a cadosi börtönbe szállítottak.

A bolygó elfoglalása után a 67-es Hadsereg és Chicri ott maradt, hogy a bolygó védelmét és annak újjáépítését ellássa. A korábbi nyomornegyedek megszűntek, az újjáépített városok egy szebb és jobb Micor II-t formáltak.

Mivel a szövetségiek elmenekülését a Skystriker megérkezésével megakadályozták, többen kis lázadó sejteket szerveztek, melyek később komolyabb problémákat is okoztak a birodalmi vezetésnek. Ezek közül az egyik a Bergan Henclor admirális ellen végrehajtott sikertelen merénylet volt, amelyet Aiden Pearson, későbbi birodalmi kapitány, akadályozott meg. Igaz, a fiatal férfinak nem volt sok tapasztalata se a flottával, se a hadsereggel, de az admirális hálája jeléül állást ajánlott számára a birodalmi flottánál.

Egy másik, ezen lázadó sejtekhez kapcsolható esemény a hasonlóan Henclor admirális ellen irányuló elrablási kísérlet volt, amelyet Hartley marsall, Garamin parancsnok, Chicri ezredes és Pearson főhadnagy akadályozott meg. Ezek után a legtöbb ilyen sejtet felszámolták, de később újra előtűntek páran, amikor a Birodalom kevesebb figyelmet fordított a planétára.

 Micor II ezen felül a naredi invázió egyik kiindulópontja volt a birodalmi erők számára.